Document ID: 31988D0168

Title and Content:
***** ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Ιανουαρίου 1988 για την τροποποίηση της απόφασης 84/277/Ευρατόμ, ΕΚΑΧ, ΕΟΚ, σχετικά με την άδεια που δίδεται στην Ιρλανδία όσον αφορά τον υπολογισμό του φόρου προστιθέμενης αξίας (Το κείμενο στην αγγλική γλώσσα είναι το μόνο αυθεντικό) (88/168/ΕΚΑΧ, ΕΟΚ, Ευρατόμ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας Άνθρακα και Χαλυβα, τη συνθήκη για την ίδρυση της Ευρωπαϊκής Οικονομικής Κοινότητας, τη συνθήκη για την ίδρυση της Ευρωπαϊκής Κοινότητας Ατομικής Ενέργειας, την απόφαση 82/257/ΕΟΚ, Ευρατόμ του Συμβουλίου της 7ης Μαΐου 1985 για το σύστημα των ιδίων πόρων των Κοινοτήτων (1), τον κανονισμό (ΕΟΚ, Ευρατόμ, ΕΚΑΧ)) αριθ. 2892/77 του Συμβουλίου της 19ης Δεκεμβρίου 1977 περί της εφαρμογής, ως προς τους ιδίους πόρους που προέρχονται από το φόρο προστιθέμενης αξίας, της απόφασης της 21ης Απριλίου 1970 περί της αντικατάστασης των χρηματικών συνεισφορών των κρατών μελών προς τους ιδίους πόρους των κοινοτήτων (2), όπως τροποποιήθηκε τελευταία από τον κανονισμό (ΕΟΚ, Ευρατόμ, ΕΚΑΧ) αριθ. 3735/85 (3), και ιδίως το άρθρο 9 παράγραφος 3 πρώτο εδάφιο, το άρθρο 11 παράγραφος 1 δεύτερο εδάφιο και το άρθρο 13 παράγραφος 2, Εκτιμώντας: ότι, για τα οικονομικά έτη 1980 έως 1985, η Επιτροπή εξέδωσε κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 τις αποφάσεις 81/368/Ευρατόμ, ΕΚΑΧ, ΕΟΚ (4), 82/758/ΕΚΑΧ, ΕΟΚ, Ευρατόμ (5), 83/143/ΕΟΚ, Ευρατόμ, ΕΚΑΧ (6), 84/277/Ευρατόμ, ΕΚΑΧ, ΕΟΚ (7)· ότι δεδομένου ότι η Ιρλανδία επέλεξε, από το οικονομικό έτος 1986, να υπολογίζει τη βάση ιδίων πόρων ΦΠΑ που της αναλογεί εφαρμόζοντας τη μέθοδο των εσόδων, έχει καταστεί άνευ αντικειμένου· η έγκριση που της έχει δοθεί, σύμφωνα με το άρθρο 5 παράγραφος 3 στοιχείο β) του κανονισμού (ΕΟΚ, Ευρατόμ, ΕΚΑΧ) αριθ. 2892/77, να επισυνάπτει διορθωτικό στις πληροφορίες που περιέχονται στις δηλώσεις που αναφέρονται στο άρθρο 22 παράγραφος 4 της έκτης οδηγίας 77/388/ΕΟΚ του Συμβουλίου (8)· ότι η Ιρλανδία απαλλάσσει, από την 1η Ιουλίου 1986, τις πράξεις που αναφέρονται στο άρθρο 13 στοιχείο ε) (παράρτημα Ε2) της έκτης οδηγίας ΦΠΑ όσον αφορά τις παροχές υπηρεσιών που πραγματοποιούνται από τους οδοντοτεχνίτες κατά την άσκηση του επαγγέλματός τους· ότι, υπό τις συνθήκες αυτές, δεν συντρέχει πλέον λόγος να χορηγείται άδεια για το σκοπό αυτό· ότι η Συμβουλευτική Επιτροπή Ιδίων Πόρων ενέκρινε την έκθεση που περιέχει τις γνώμες των μελών της σχετικά με την παρούσα απόφαση, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Το άρθρο 1 της απόφασης 84/277/Ευρατόμ, ΕΚΑΧ, ΕΟΚ καταργείται από την 1η Ιανουαρίου 1986. 2. Το άρθρο 2 παράγραφος 1 της απόφασης 84/277/Ευρατόμ, ΕΚΑΧ, ΕΟΚ καταργείται από την 1η Ιουλίου 1986. Άρθρο 2 Η παρούσα απόφαση απευθύνεται στην Ιρλανδία. Βρυξέλλες, 20 Ιανουαρίου 1988.

Classification Labels:
2380
2304
593

Label Descriptions:
{"2380": "Φόροι καταναλώσεως", "2304": "Έμμεση φορολογία", "593": "ΦΟΡΟΛΟΓΙΑ"}

EuroVoc IDs (Original): 5283
122
929
2106
913
1321

EuroVoc IDs (Expanded): 5283
122
929
2106
913
1321

Dataset Source: meu

Split: train